රුපියල් කෝටියකට අධික වටිනා මෝටර් රථ, ත්‍රීවීල් රථ, රන් භාණ්ඩ ඇතුළු දේපළ මංකොල්ල කා ඇති සංවිධානාත්මක කල්ලියකට අයත් පුද්ගලයන් 4 දෙනෙකු ඉකුත් 5දා මිරිහාන විශේෂ අපරාධ මෙහෙයුම් ඒකකය අත්අඩංගුවට ගෙන තිබේ.සැකකරුවන් කොටහේන, දෙහිවල, අතුරුගිරිය යන ප්‍රදේශවල පදිංචි වයස 25 – 35ක් අතර පුද්ගලයන්ය.අත්අඩංගුවට ගත් දේපළ අතර, රු: ලක්ෂ 65ක් පමණ වටිනා ටොයෝටා 200 කේ.ඩී.එච්. වර්ගයේ සුඛෝපභෝගි වෑන් රථයක්ද වන අතර මෙය නාවලපිටිය ප්‍රදේශයේ වාහන කුලියට දෙන ආයතනයකින් කුලී ගමනක් යන මුවාවෙන් ලබාගන ජාඇළ ප්‍රදේශයේ දී රියදුරුට පිහියක් එල්ල කර එළියට ඇද දමා පැහැරගෙන ගොස් වර්ණය පවා වෙනස් කර අලෙවි කිරීමට සූදානම් කර තිබිය දී ජාඇළ ප්‍රදේශයේ නිවසක දී අත්අඩංගුවට ගෙන ඇත.බජාජ් වර්ගයේ ත්‍රිරෝද රථය කඩුවෙල කොරතොට ප්‍රදේශයෙන් සොරා ගෙන අලෙවියට සූදානම් කර තිබිය දී සොයා ගෙන ඇත.